CELEX: 62014CN0115
Language: bg
Date: 2014-03-11 00:00:00
Title: Дело C-115/14: Преюдициално запитване от Oberlandesgericht Koblenz (Германия), постъпило на 11 март 2014 г.  — RegioPost GmbH & Co. KG/Stadt Landau

10.6.2014   
            
            
               BG
            
            
               Официален вестник на Европейския съюз
            
            
               C 175/21
            
         Преюдициално запитване от Oberlandesgericht Koblenz (Германия), постъпило на 11 март 2014 г. — RegioPost GmbH & Co. KG/Stadt Landau
   (Дело C-115/14)
   2014/C 175/26
   Език на производството: немски
   
      Запитваща юрисдикция
   
   Oberlandesgericht Koblenz
   
      Страни в главното производство
   
   
      Жалбоподател: RegioPost GmbH & Co. KG
   
      Ответник: Stadt Landau
   
      Други страни в производството: PostCon Deutschland GmbH, Deutsche Post AG
   
      Преюдициални въпроси
   
   
               1)
            
            
               Следва ли член 56, параграф 1 от Договора за функционирането на Европейския съюз във връзка с член 3, параграф 1 от Директива 96/71/ЕО (1) на Европейския парламент и на Съвета от 16 декември 1996 г. относно командироването на работници в рамките на предоставянето на услуги, да се тълкува в смисъл, че не допуска национална правна уредба, която императивно предписва на възлагащ орган да избира за изпълнители на обществени поръчки само предприятия, които — както и техните подизпълнители — при подаването на офертите писмено се задължат да заплащат на заетите в изпълнението на поръчката техни работници и служители минималната заплата, определена от държавата само за публични, но не и за частни поръчки, ако няма нито обща минимална заплата, установена със закон, нито общоприложим колективен трудов договор, обвързващ потенциалните изпълнители и евентуалните подизпълнители на поръчката?
            
         
               2)
            
            
               При отрицателен отговор на първия въпрос:
               Следва ли правото на Съюза в областта на обществените поръчки, по-специално член 26 от Директива 2004/18/ЕО (2) на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки, да се тълкува в смисъл, че не допуска национална правна уредба като тази на член 3, параграф 1, трето изречение от LTTG, която императивно предвижда изключване от класирането на оферта в случай, че още при нейното подаване икономическият оператор не се задължи в изрична декларация за дадено действие, за което в случай, че поръчката му бъде възложена, той би бил задължен по договор и без да е дал такава декларация?
            
         
      (1)  ОВ L 18, стр. 1; Специално издание на български език, 2007 г., глава 5, том 4, стр. 29.
   
      (2)  ОВ L 134, стр. 114; Специално издание на български език, 2007 г., глава 6, том 8, стр. 116.